turjo4nis/wikipedia-bn-dump-20250701 huggingface dataset:
মার্থা গ্রাহাম

মার্থা গ্রাহাম (১১ মে ১৮৯৪ - ১ এপ্রিল ১৯৯১) ছিলেন একজন মার্কিন আধুনিক ধারার নৃত্যশিল্পী ও নৃত্য পরিচালক। তার নৃত্যের ধরন গ্রাহাম কৌশল নামে পরিচিতি, যা মার্কিন নৃত্যের পদ্ধতিতে পরিবর্তন নিয়ে আসে এবং এখনো বিশ্বব্যাপী চর্চিত হচ্ছে।

গ্রাহাম ১৯৭০-এর দশক জুড়ে নৃত্য চর্চা করতেন এবং নৃত্য শেখাতেন। তিনি হোয়াইট হাউজে পরিবেশনকারী প্রথম নৃত্যশিল্পী এবং সাংস্কৃতিক দূত হিসেবে বিদেশ সফরে যেতেন। তাকে যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অভ ফ্রিডমে ভূষিত করা হয়। তার জীবনের শেষভাগে তিনি প্যারিসের কি টু দ্য সিটি থেকে শুরু করে জাপানের রাজকীয় হোকান-শো পদকে ভূষিত হন। ১৯৯৮ সালে টাইম পত্রিকা তাকে মরণোত্তর "শতাব্দীর সেরা নৃত্যশিল্পী" হিসেবে অভিহিত করে, এবং পিপল পত্রিকা তাকে "শতাব্দীর সেরা আইকন"-দের একজন বলে অভিহিত করে।

প্রারম্ভিক জীবন
গ্রাহাম ১৮৯৪ সালের ১১ই মে পেন্সিলভেনিয়ার আলগেনি শহরে (বর্তমান (পিটসবার্গ) জন্মগ্রহণ করেন। তার পিতা জর্জ গ্রাহাম মনস্তত্ত্বের অনুশীলনকারী ছিলেন। গ্রাহামের পরিবার কঠোর প্রেসবাইটেরিয়ান ছিলেন। জর্জ আইরিশ বংশোদ্ভূত এবং তার তিন প্রজন্ম পূর্বে তার পূর্বপুরুষগণ মার্কিন যুক্তরাষ্ট্রে এসেছিলেন। মার্থার মাতা জেন বিয়ার্সের দুই প্রজন্ম পূর্বে তার পূর্বপুরুষগণ মার্কিন যুক্তরাষ্ট্রে এসেছিলেন এবং তারা আইরিশ, স্কটস-আইরিশ ও ইংরেজ বংশোদ্ভূত ছিলেন।

কর্মজীবন
১৯২৫ সালে গ্রাহাম ইস্টম্যান স্কুল অভ মিউজিকে যোগদান করেন, যেখানে রুবেন মামুলিয়ান নাট্যকলা শাখার প্রধান ছিলেন। মামুলিয়ান ও গ্রাহাম সেখানে একটি স্বল্পদৈর্ঘ্য চলচ্চিত্র নির্মাণ করেন, যার নাম দ্য ফ্লুট অভ কৃষ্ণ। এই চলচ্চিত্রে অংশগ্রহণ করে ইস্টম্যানের শিক্ষার্থীবৃন্দ। মামুলিয়ান কিছুদিন পরেই ইস্টম্যান ত্যাগ করেন এবং গ্রাহামও ইস্টম্যান ত্যাগ করেন, যদিও তাকে সেখানে থাকতে অনুরোধ করা হয়েছিল।

১৯২৬ সালে আপার ইস্ট সাইডে একটি ছোট স্টুডিওতে মার্থা গ্রাহাম সেন্টার অভ কনটেম্পরারি ড্যান্স প্রতিষ্ঠিত হয়। একই বছরের ১৮ই এপ্রিল গ্রাহাম তার প্রথম স্বাধীন কনসার্ট করেন। এই কনসার্টে তার নৃত্য পরিচালনায় ১৮টি ছোট একক এবং ত্রয়ী পরিবেশিত হয়। এই পরিবেশনা অনুষ্ঠিত হয় ম্যানহাটনের ফোর্টি এইটথ স্ট্রিট থিয়েটারে। এই কনসার্টটি সম্পর্কে তিনি পরবর্তী কালে বলে, "আমি যা করেছি সবকিছুর অনুপ্রেরণা ছিল ডেনিশন।"

তথ্যসূত্র

বহিঃসংযোগ

 
 কেনেডি সেন্টার-এ জীবনী
 
 আমেরিকান মাস্টার-এ জীবনী 
 MarthaGraham.org – Martha Graham Center of Contemporary Dance
 University of Pittsburgh online text
 Library of Congress image of Martha Graham recital program
 Guide to the Barbara Morgan Photographs of Martha Graham and Company; Special Collections and Archives, The UC Irvine Libraries, Irvine, California
 Archival footage of the Martha Graham Dance Company performing Rite of Spring in 2013 at Jacob's Pillow Dance Festival

১৮৯৪-এ জন্ম
১৯৯১-এ মৃত্যু
২০শ শতাব্দীর মার্কিন নৃত্যশিল্পী
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
স্কচ-আইরিশ বংশোদ্ভূত মার্কিন ব্যক্তি
আধুনিক নৃত্যশিল্পী
পেন্সিলভেনিয়ার নৃত্যশিল্পী
মার্কিন মহিলা নৃত্যশিল্পী
মার্কিন নারী নৃত্য পরিচালক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
কর্নিশ কলেজ অভ আর্টসের অনুষদ
সারা লরেন্স কলেজের অনুষদ
প্রেসিডেনশিয়াল মেডেল অভ ফ্রিডম প্রাপক
মার্কিন যুক্তরাষ্ট্রের জাতীয় শিল্পকলা পদক প্রাপক
কেনেডি সেন্টার সম্মাননা প্রাপক
স্কটিশ-আইরিশ বংশোদ্ভূত মার্কিন ব্যক্তি
মার্কিন নৃত্য পরিচালক
আধুনিক নৃত্য
প্রেসিডেন্সিয়াল মেডেল অব ফ্রিডম প্রাপক
বেতগাড়ী ইউনিয়ন

বেতগাড়ী ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৬২.৯১ কিমি২ (২৪.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৮০৬ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১০টি। এই ইউনিয়নের ইউনিইয়ন পরিষদটি বেতগাড়ি মৌজায় অবস্থিত।

নামকরণ
অতীতে এই অঞ্চলে প্রচুর বেত উৎপাদন হত বিধায় তা থেকে বেতগাড়ী নামটির উৎপত্তি হয়েছে।

প্রশাসনিক বিভাগ

মৌজা
ইউনিয়নের ১০টি মৌজার নাম যথাক্রমে:
 কিশামত শেরপুর
 চার আনি সেরপুর
 সাত আনি সেরপুর
 পুটিমারী
 চান্দামারী
 খাপড়ীখাল
 আলদাদপুর
 দোন্দরা
 পেউলাদহ
 বেতগাড়ি

গ্রাম
গ্রামগুলি হল:
মিয়াপাড়া
 পূর্ব খাপড়ীখাল,
 পশ্চিম খাপড়ীখাল
 পুটিমারী, 
 সাতানী শেরপুর
 চান্দামারী
 মধ্য বেতগাড়ী
 রামনগর
 দঃ বেতগাড়ী
 কিঃ শেরপুর, 
 চারআনী শেরপুর
 দশ আনি আলদাদপুর,
 জোত আলদাদপুর
 ছয় আনী আলদাদপুর
 দোন্দড়া
 পেউলাদহ

দর্শনীয় স্থান
এখানকার দর্শনীয় স্থান হচ্ছে: দোন্দরা বিল, ঘাঘট নদী, আলদাদপুর বুল্লাই নদীর উপর সাইফুন সেতু ও খাপড়ীখাল ডাঙ্গার হাট দিঘি।

সাংস্কৃতিক ও অন্যান্য অবকাঠামো 
এখানে ১৩টি ঈদগাহ, ৩১টি কবরস্থান, ৭টি শ্মশান, ২টি পাঠাগার, ৪টি ক্রীড়া সংগঠন, ২টি ডাকঘর ও ১টি অস্থায়ী পুলিশ ক্যাম্প আছে।

তথ্যসূত্র

বহিঃসংযোগ
 অফিসিয়াল ওয়েবসাইট

গংগাচড়া উপজেলার ইউনিয়ন
বড়বিল ইউনিয়ন

বড়বিল ইউনিয়ন বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৩৪.৫৫ কিমি২ (১৩.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪২,৮২৯ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।

নামকরণ
এই ইউনিয়নে ৯.৫০ একরের একটি বৃহৎ বিল আছে। এটি থেকে ইউনিয়নের নাম বড়বিল রাখা হয়।

প্রশাসনিক বিভাগ

মৌজা
ইউনিয়নের ৮টি মৌজার নাম যথাক্রমে:
 মনিরাম
 বড়বিল
 পাকুড়িয়া শরীফ
 দক্ষিণ পানাপুকুর
 উত্তর পানাপুকুর
 ঘাঘটটারী
 ঠাকুরদহ
 বাগপুর

গ্রাম
গ্রামগুলি হল:
 বড়বিল পূর্ব
 বড়বিল মধ্য 
 মনিরাম
 পাকুড়িয়া 
 পশ্চিম বড়বিল
 ঠাকুড়াদহ
 বাগপুর
 উত্তর পানাপুকুর
 দক্ষিণ পানাপুকুর
 ঘাঘটটারী

দর্শনীয় স্থান
এখানকার দর্শনীয় স্থান হচ্ছে : ৪শত বৎসরের ভোলানাথের বিশাল পুকুর, বড়বিল, ঠাকুরদহ জোড় মন্দিরের ধ্বংসাবশেষ ও বড়বিল কলি আমিন ও দলি আমিন জামে মসজিদ।

অন্যান্য 
এখানে ১০টি ইদগাহ, ১১টি কবরস্থান, ৩টি আশ্রম, ৩টি শ্মশান ও ৩টি ক্রীড়া সংগঠন আছে।

তথ্যসূত্র

বহিঃসংযোগ
 অফিসিয়াল ওয়েবসাইট

গংগাচড়া উপজেলার ইউনিয়ন
কাদম্বরী

কাদম্বরী () সংস্কৃত সাহিত্যের এক মহান উপন্যাস । এই উপন্যাসের রচয়িতা বাণভট্ট । এটি বিশ্বের প্রাচীনতম তথা প্রথম উপন্যাস হিসেবে বিবেচনা করা যায় । উপন্যাসটি বাণভট্টের জীবনকালে সমাপ্ত করতে পারেন নাই । বাণভট্টের মৃত্যুর পর তাঁর ভুষণভট্ট রচনাটি সম্পূর্ণ করেছেন । বাণভট্ট দ্বারা রচিত অংশটি পূর্বভাগ ও ভূষণভট্ট দ্বারা রচিত অংশটি উত্তরভাগ নামে পরিচিত। উপন্যাসটি ইংরেজি সহ ভারতের বিভিন্ন ভাষায় অনুবাদিত হয়েছে। তারাশঙ্কর তর্করত্ন মহাশয় উপন্যাসটি বাংলায় অনুবাদ করেছেন।

সংক্ষিপ্ত কাহিনী 
উপন্যাসটিতে দুই মিত্রের তিন জন্মের প্রেম কাহিনী লিপিবদ্ধ করা হয়েছে। একজন মিত্রের নাম পুণ্ডরীক তিনি দ্বিতীয় জন্মে বৈশম্পায়ন ও তৃতীয় জন্মে শুকরূপে অর্থাৎ তোতাপাখি রূপে জন্মগ্রহণ করেন। অপর মিত্র চন্দ্রদেব তিনি দ্বিতীয় জন্মে চন্দ্রাপীড় ও তৃতীয় জন্মে শূদ্রক রূপে জন্মগ্রহণ করেন। শূদ্রক রাজার রাজসভা থেকে কাহিনীটি শুরু করা হয়। একদিন এক চণ্ডালকন্যা একটি তোতাপাখি নিয়ে শূদ্রক রাজার রাজসভায় আসেন। কন্যাটি পাখিটিকে রাজার কাছে দান করেন। পাখিটি মানুষের মত কথা বলিতে পারে ও হিন্দুশাস্ত্র, বেদ, উপনিষদের সমুদয় জ্ঞান জানিত ফলে রাজা পাখিটির প্রতি আকৃষ্ট হয়ে তাঁর জীবনবৃত্তান্ত জানার আগ্রহ করে। তখন পাখিটি রাজাকে কাহিনী শুনিয়ে বলেন যে একসময়ে উজ্জীয়ন নগরে চন্দ্রাপীড় নামক এক রাজার বৈশম্পায়ন নামক এক মন্ত্রীপুত্রের সাথে ঘনিষ্ঠ বন্ধুত্ব ছিল। একদিন গভীর অরণ্যে মহাশ্বেতা ও কাদম্বরী নামক সুন্দরী কন্যার সাথে তাঁদের পরিচয় হয়। এদিকে কাদম্বরী ও চন্দ্রাপীড়ের সম্পর্ক প্রণয়ের রূপ নেয়। অন্যদিকে বৈশম্পায়ন মহাশ্বেতার প্রতি অতি আকৃষ্ট হয়ে উঠে। কিন্তু মহাশ্বেতা এই সম্পর্কে আগ্রহ প্রকাশ করেন না। কারণ তিনি পুণ্ডরীক নামক এক মৃত ব্যক্তির প্রণয়ী কিন্তু তাঁর নিকট উপস্থিত বৈশম্পায়ন যে পুণ্ডরীকের দ্বিতীয় জন্ম একথা মহাশ্বেতা ও বৈশম্পায়ন কেউ জানতেন না । অবশেষে মহাশ্বেতা কুপিত হয়ে বৈশম্পায়নকে শুকপক্ষী অর্থাৎ তোতাপাখি হওয়ার অভিশাপ দেন । ফলে তিনি তোতাপাখি রূপে জন্ম নেন । এদিকে প্রিয় মিত্রের অভিশাপের কথা শুনে চন্দ্রাপীড় দেহত্যাগ করেন। তোতাপাখির কাহিনী সমাপ্ত করার পর চণ্ডালকন্যা শূদ্রকরাজাকে বলেন যে তিনিই পূর্বজন্মে চন্দ্রাপীড় ছিলেন । অবশেষে শূদ্রক রাজার পূর্বজন্ম বৃত্তান্ত সকল স্মরণ হয় ও তিনি চন্দ্রাপীড়ের বেশ ধারণ করেন এবং তোতাপাখি পুণ্ডরীকের বেশে চলে আসে। তারপর তাঁরা নিজ নিজ প্রণয়ী কাদম্বরী ও মহাশ্বেতার সহিত মিলিত হয়। এখানেই কাহিনীর সমাপ্তি ঘটে।

তথ্যসূত্র 

সংস্কৃত সাহিত্য
প্রাচীন ভারতীয় সাহিত্য
চলচ্চিত্রে গৃহীত ভারতীয় উপন্যাস
আব্বাস আলী মন্ডল

আব্বাস আলী মন্ডল (১৯৩১ - ২৬ জুলাই ২০২২) ছিলেন বাংলাদেশের একজন রাজনীতিবিদ। তিনি জয়পুরহাট-১ আসনের সংসদ সদস্য ছিলেন।

প্রাথমিক জীবন 
আব্বাস আলী মন্ডল ১৯৩১ সালে জয়পুরহাীর দোগাছির বিল্লা গ্রামে জন্মগ্রহণ করেন। বিবাহিত জীবনে তার দুই ছেলে, দুই মেয়ে।

রাজনৈতিক জীবন 
আব্বাস আলী মন্ডল আওয়ামী লীগের জয়পুরহাট জেলার সাবেক সাধারণ সম্পাদক ও সভাপতি। তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-১ (সদর-পাঁচবিবি) আসন থেকে সংসদ সদস্য নির্বাচিত হয়েছিলেন।

১৯৯১ সালের পঞ্চম ও ২০০১ সালের অষ্টম জাতীয় নির্বাচনে তিনি একই আসন থেকে নির্বাচনে অংশ নিয়ে তিনি পরাজিত হন।

মৃত্যু 
মন্ডল ২৬ জুলাই ২০২২ সালে বিএসএমএমইউয়ে চিকিৎসাধীন থাকা অবস্থায়মৃত্যুবরণ করেন।

তথ্যসূত্র 

জয়পুরহাট জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
২০২২-এ মৃত্যু
২০শ শতাব্দীতে জন্ম
জয়পুরহাট জেলার ব্যক্তি
আব্দুর রাজ্জাক আকন্দ

আব্দুর রাজ্জাক আকন্দ বাংলাদেশের জয়পুরহাট জেলার রাজনীতিবিদ, মুক্তিযোদ্ধা ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

প্রাথমিক জীবন 
আব্দুর রাজ্জাক আকন্দ জয়পুরহাট জেলায় জন্মগ্রহণ করেন।

রাজনৈতিক জীবন 
আব্দুর রাজ্জাক আকন্দ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন।

তিনি ১৯৯১ সালের পঞ্চম জাতীয় নির্বাচনে বাংলাদেশ আওয়ামী লীগের প্রার্থী হিসেবে জয়পুরহাট-২ আসন থেকে পরাজিত হয়েছিলেন।

তথ্যসূত্র 

জয়পুরহাট জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
মৃত্যুর সাল অনুপস্থিত
জন্মের বছর অনুপস্থিত
কাজী রাব্বিউল হাসান

কাজী রাব্বিউল হাসান মোনেম বাংলাদেশের জয়পুরহাট জেলার রাজনীতিবিদ, আইনজীবী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

প্রাথমিক জীবন 
কাজী রাব্বিউল হাসান জয়পুরহাট জেলায় জন্মগ্রহণ করেন।

রাজনৈতিক জীবন 
কাজী রাব্বিউল হাসান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম ও জুন ১৯৯৬ সালের ষষ্ঠ জাতীয় নির্বাচনে জাতীয় পার্টির প্রার্থী হিসেবে জয়পুরহাট-২ আসন থেকে পরাজিত হয়েছিলেন।

তথ্যসূত্র 

জীবিত ব্যক্তি
জয়পুরহাট জেলার রাজনীতিবিদ
জাতীয় পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
চতুর্থ জাতীয় সংসদ সদস্য
জাতীয় পার্টির রাজনীতিবিদ
ছাওছিয়াও মসজিদ

ছাওছিয়াও মসজিদ () চীনের চিয়াংসু প্রদেশের নানচিং উপ-প্রদেশের ছিনহুয়েই জেলায় অবস্থিত একটি মসজিদ।

ইতিহাস 
ছিং রাজবংশের সম্রাট ছিয়েনলুংয়ের শাসনকালের সময় মসজিদটি নির্মাণ করা হয়। সেই থেকে বেশ কয়েকবার মসজিদটি পুনঃনির্মাণ ও স্থানান্তরিত করা হয়েছে।

স্থাপত্য 
ঐতিহ্যগত চীনা স্থাপত্যের আদলে মসজিদটি নির্মাণ করা হয়েছে। মসজিদে প্রধান নামাজঘর, পাঠদান কক্ষ, অযুখানা  এবং বিশ্রামঘর আছে।

পরিবহন 
মসজিদটি নানচিং মেট্রোর চাংফুইউয়েন স্টেশন থেকে পশ্চিমে সহজেই হেঁটে যাওয়া যাবে এমন দূরত্বে অবস্থিত।

চিত্রশালা

আরও দেখুন 

 চীনে ইসলাম
 চীনের মসজিদের তালিকা

তথ্যসূত্র

বহিঃসংযোগ 

চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
অঙ্গ তন্ত্র

অঙ্গ তন্ত্র হচ্ছে অঙ্গসমূহ যারা একত্রে জীবদেহের জৈবিক ক্রিয়া সম্পাদন করে। শরীরের প্রতিটি অঙ্গের তাদের স্বতন্ত্র কাজ করে এবং টিস্যু বা কলা একত্রিত হয়ে অঙ্গ গঠন করে ।তন্ত্রগুলো কাজে সক্রিয়ভাবে নিয়োজিত।

অঙ্গ তন্ত্রসমূহ এবং তাদের কাজ 
মানুষের মধ্যে ১১টি স্বতন্ত্র অঙ্গ সংগঠন রয়েছে, যা শারীরবৃত্তীয় ভিত্তি তৈরি করে। 
 

শরীরে অন্যান্য তন্ত্র রয়েছে যা অঙ্গ তন্ত্র নয়।

তথ্যসূত্র

বহিঃসংযোগ 

অঙ্গ
অঙ্গতন্ত্র
গাউস (একক)

গাউস, প্রতীক G (কখনো বা Gs), হলো চৌম্বক আবেশ (চৌম্বক প্রবাহ ঘনত্ব হিসেবেও পরিচিত) পরিমাপের একক। এটি গাউসীয় একক পদ্ধতির একটি অংশ, যা পুরোনো ইএমইউ-সিজিএস পদ্ধতি থেকে আসে। ১৯৩৬ সালে কার্ল ফ্রেডরিক গাউসের নামে এর নামকরণ করা হয়। এক গাউসকে প্রতি বর্গ সেন্টিমিটারে এক ম্যাক্সওয়েল হিসেবে সংজ্ঞায়িত করা হয়।

যেহেতু, এককের সিজিএস পদ্ধতি আন্তর্জাতিক একক পদ্ধতি (এসআই) দ্বারা বাতিল হয়ে গেছে, বেশীরভাগ ক্ষেত্রেই তাই এসআই একক ব্যবহৃত হচ্ছে, যদিও কিছু ক্ষেত্রে এখনো সিজিএস পদ্ধতি প্রচলিত। এর এসআই এককটি হলো টেসলা (প্রতীক T)।  ১০,০০০ গাউসে হয় এক টেসলা।

একক রূপান্তর

গাউসীয় একক পদ্ধতি অনুসারে, গাউস হলো চৌম্বক প্রবাহ ঘনত্ব B এর একক যা Mx/cm2 বা g/Bi/s2 এর সমতূল্য, যেখানে ওরস্টেড হলো H-ক্ষেত্রের একক। এক টেসলা (T) সমান ১০৪ গাউস ও প্রতি মিটারে এক অ্যাম্পিয়ার সমান 4π × 10−3 ওরস্টেড।

চৌম্বক প্রবাহের, যা একটি ক্ষেত্রফল জুড়ে চৌম্বক B-ক্ষেত্রের সমাকলন, একক সমূহ হলো এসআই এককে ওয়েবার (Wb) এবং সিজিএস পদ্ধতিতে ম্যাক্সওয়েল (Mx)। রূপান্তর গুণনীয়ক হলো ১০৮, যেহেতু প্রবাহ ঘনত্ব প্রবাহ হলো একটি ক্ষেত্রফল জুড়ে ক্ষেত্রের সমাকলন, ক্ষেত্রফলের একক দূরত্বের এককের বর্গ, তাই ১০৪ (চৌম্বক ক্ষেত্র রূপান্তর গুণনীয়ক) কে ১০২ এর বর্গ (সরল রৈক্ষিক দূরত্ব রূপান্তর গুণনীয়ক অর্থাৎ মিটার প্রতি সেন্টিমিটার) দ্বারা গুণ করা হয়। অর্থাৎ ১০৪ × (১০২)২।

কিছু  সাধারণ মান

 ১০−৯–১০−৮ Gs – মানব মস্তিষ্কের চৌম্বক ক্ষেত্র
 ১০−৬–১০−৩ Gs – গ্যালাক্টিক আণবিক মেঘের চৌম্বক ক্ষেত্র। আকাশগঙ্গার অভ্যন্তরস্থ আন্তনাক্ষত্রিক মাধ্যমের সাধারণ চৌম্বক শক্তি প্রাবল্য হলো ∼৫ µGs
 ০.২৫–০.৬০ Gs – পৃথিবী পৃষ্ঠে পৃথিবীর চৌম্বক ক্ষেত্র
 ২৫ Gs – পৃথিবীর কেন্দ্রে চৌম্বক ক্ষেত্র 
 ৫০ Gs – একটি সাধারণ রেফ্রিজারেটর চুম্বকের চৌম্বক ক্ষেত্র
 ১০০ Gs – একটি লৌহ চুম্বকের চৌম্বক ক্ষেত্র
 ১৫০০ Gs - সৌর কলঙ্কের মাঝে চৌম্বক ক্ষেত্র 
 ১০০০০ to ১৩০০০ Gs – নিওডিমিয়াম-আয়রন-বোরন চুম্বকের রেম্যানেন্স 
 ১৬০০০ থেকে ২২০০০ Gs - ট্রান্সফরমারে ব্যবহার করা উচ্চ ব্যাপ্তিযোগ্য লোহার সংকরের স্যাচুরেশন 
 ৩০০০–৭০,০০০ Gs – একটি মেডিকেল এমআরআই যন্ত্রের চৌম্বক ক্ষেত্র
 ১০১২–১০১৩ Gs – নিউট্রন তারা পৃষ্ঠের চৌম্বক ক্ষেত্র 
 ৪×১০১৩ Gs – কোয়ান্টাম তড়িৎগতিবিদ্যার সীমা
 ১০১৪ Gs – ধনু এ* কে প্রদক্ষিণরত ম্যাগনেটার পিএসআর জে১৭৪৫-২৯০০ এর চৌম্বক ক্ষেত্র
 ১০১৫ Gs – কিছু নতুন সৃষ্ট ম্যাগনেটারের চৌম্বক ক্ষেত্র 

 ১০১৭ Gs – নিউট্রন তারা চুম্বকত্বের উচ্চসীমা

আরও দেখুন

তড়িচ্চুম্বকত্ব
তড়িৎ ক্ষেত্র
লোরেন্‌ৎস বল

টীকা

তথ্যসূত্র 

পরিমাপের একক সমূহ
চুম্বকত্ব
জামে মসজিদ (হংকং)

জামিয়া মসজিদ (, বা শেলি স্ট্রিট মসজিদ,  回教清真禮拜總堂 নামেও পরিচিত) চীনের হংকংয়ের মিড-লেভেলসে অবস্থিত একটি মসজিদ। পার্শ্ববর্তী সড়কগুলো মসজিদ সড়ক এবং মসজিদের সংযোগস্থলটির নামকরণও  মসজিদটি নামে করা হয়েছে। মুফতি আবদুল জামান এই মসজিদের প্রধান ইমাম এবং তিনিই রমজান মাসের তারাবীহ ও নামাজের ইমামতি করেন।

ইতিহাস 
১৮৯০ সালে ব্রিটিশ হংকং সরকার কর্তৃক ইজারা দেওয়া এক টুকরো জমির উপর মসজিদটি নির্মাণ করা হয়।  ১৮৫০ সালের ২৩ ডিসেম্বর জমিটির চুক্তি অনুমোদিত হয়। প্রাথমিকভাবে, মসজিদটির নাম রাখা হয় মোহামেডান মসজিদ। ১৯১৫ সালে মসজিদ ভবনটির সম্প্রসারণ করা হয় ফলে মসজিদ ভবনটি আরও বড় হয়। দ্বিতীয় বিশ্বযুদ্ধের পরে, মসজিদটিকে  জামিয়া মসজিদ নামকরণ করা হয়।  এটি লাস্কার মন্দির নামেও পরিচিত।

ভবন 
মসজিদটি একটি খিলানযুক্ত প্রধান প্রবেশপথ আছে। মসজিদটি আয়তকার আকৃতির। চারদিকে আরবি ধাঁচের খিলানযুক্ত জানালা আছে। ভবিষ্যতে মসজিদের পাশে একটি ইসলামী সাংস্কৃতিক কেন্দ্র নির্মাণের পরিকল্পনা আছে। এমটিআর এর কেন্দ্রীয় স্টেশন থেকে দক্ষিণ পশ্চিম দক্ষিণে হাঁটার দূরত্বে মসজিদটি অবস্থিত।

সংরক্ষণ 
২০১০ সালের মে মাসে হংকং সরকার মসজিদের ভবনটিকে গ্রেড ওয়ান ভবন হিসেবে মর্যাদা দেয়  সরকার "ভবনটি গুরুত্বপূর্ণ, এটিকে রক্ষার জন্য সর্বাত্মক প্রচেষ্টা করা উচিত।"

চিত্রশালা

আরও দেখুন 

 হংকংয়ে ইসলাম
 সেন্ট্রাল এবং ওয়েস্টার্ন হেরিটেজ ট্রেইল
 হংকংয়ের মসজিদের তালিকা

তথ্যসূত্র

বহিঃসংযোগ 

প্রথাগত চীনা ভাষার লেখা থাকা নিবন্ধ
উইকিউপাত্তে স্থানাঙ্ক আছে
চীনের মসজিদ
হংকংয়ের ভবন ও স্থাপনা
হংকংয়ের মসজিদ
১৮৯০-এ প্রতিষ্ঠিত
আতা-মালিক জুওয়াইনি

আতা-মালেক জুভিয়ানি (১২৮৩) (ফার্সি: عطاملک جوینی), পূর্ণনাম, আলা আল-দীন তা-উল্লাহ (ফার্সি: علاءالدین عطاءالله), তিনি ছিলেন একজন ফার্সি ইতিহাসবিদ, যিনি তারিখ-ই জাহান-গুসাহ নামক মঙ্গো্ল বাহিনী নিয়ে এ্কটি ঐতিহাসিক বই রচনা করেন যার ইংরেজি নাম History of the World Conqueror।

পূর্ব পারস্যের খোরাসান শহরের জুভিআইন-এ তাঁর জন্ম। তার দাদা ও তার বাবা বাহা আল-দীন দুজনেই যথাক্রমে মুহাম্মদ জালাল আল-দীন ও ওগেদাই খানের জন্য সাহিব-ডিভান বা অর্থ প্রতিমন্ত্রী পদে অধিষ্ঠিত ছিলেন। বাহা আল-দিন তার তাৎক্ষণিক উচ্চতর, আমির অর্ঘ্যের জন্য ডেপুটি সি. ১২৪৬হিসেবে কাজ করেন, যার ভূমিকায় তিনি জর্জিয়ার রাজ্য সহ বিশাল এলাকা দেখতে পান।

জুভিয়ানি নিজেও সাম্রাজ্যের গুরুত্বপূর্ণ কর্মকর্তা হয়ে ওঠেন। তিনি দু ' বার ১২৫২-৫৩ তার মঙ্গোল রাজধানী কারামোরাম সফর করেন। ১২৫৬সালে তিনি ইলখান হুগালোর সাথে ছিলেন এবং তার পালিত সংগ্রহশালার অংশ সংরক্ষণের দায়িত্ব পালন করেন। তিনি ১২৫৮ সালে বাগদাদের বস্তার সময় হুগলোর সাথে ছিলেন এবং পরের বছর বাগদাদ, লোয়ার মেসোপটেমিয়া এবং খুকস্তান গভর্নর নিযুক্ত হন। ১২৮২ নাগাদ জুভিয়ানি লেক ভ্যানের উত্তর-পূর্বে লা-তাক চরাচরে অনুষ্ঠিত একটি মঙ্গোল কুরসিতাই বা সমাবেশে উপস্থিত হন। তার পরের বছর মারা যান আজারবাইজানের মুঘ্ন বা আররান।

জুভিয়ানির ভাই ছিলেন শক্তিশালী শামস আল-দীন মোহাম্মদ সাহেব-দিভান, যিনি হুগনু ও আকিউনা খানের অধীনে অর্থ প্রতিমন্ত্রীর দায়িত্ব পালন করেছিলেন। নিজের অধিকারে একজন সুদক্ষ নেতা, শামস আল-দিন ছিলেন শ্বশুরবাড়ির প্রভাবশালী: তাঁর স্ত্রী খোশক ছিলেন জর্জিয়ার লর্ড হাই কনস্টেবল আভিগ মখরগ্রারজিলির মেয়ে এবং জিভানটসা, যিনি জর্জিয়ার কুইন হয়ে গিয়েছিলেন।

আদালতে জুভিয়েনির নিজের অবস্থান এবং তার পারিবারিক সংযোগ তাকে অন্য ইতিহাসবিদের কাছে অপ্রাপ্য তথ্য হিসেবে তৈরি করে। অজ্ঞাত কারণে জুভিয়ানির ইতিহাস ১২৬০ সালে, মৃত্যুর কুড়ি বছরেরও বেশি আগে।

জুভিয়ানির ইতিহাসের আদর্শ সংস্করণ প্রকাশিত হয়েছে শিরোনামে তারাবীহ-ই জাহাঁ-গানুহ, এড. মির্জা মুহাম্মদ কাজীওয়ানি, ৩ খণ্ড, গিবিবি মেমোরিয়াল সিরিজ ১৬ (লেডেন ও লন্ডন, ১৯১২-৩৭)। জন অ্যান্ড্রু বয়েল-এর একটি ইংরেজি অনুবাদ ১৯৯৭ সালে পুনঃপ্রকাশিত হয়।

তথ্যসূত্র 

১২২৬-এ জন্ম
১২৮৩-এ মৃত্যু
ভন বার্টালানফি ফাংশন

ভন বার্টালানফি বৃদ্ধি ফাংশন (ইংরেজিঃঃVon Bertalanffy Growth Function (VBGF) , বা ভন বার্টালানফি বক্র রেখা হচ্ছে একটি  বৃদ্ধি বক্ররেখা মডেল। এটি গণিতবিদ ও পরিসংখ্যানবিদ 
লুডভিগ ভন বার্টালানফি এর নামে নামকরণ করা হয়েছে। এটি  সাধারণীকৃত লজিস্টিকস ফাংশনের
একটি বিশেষ ক্ষেত্র। এই বৃদ্ধি বক্ররেখা প্রাণীদের গড় বয়সদৈর্ঘ্য পরিমাপে ব্যবহার হয়। এই ফাংশন সাধারণত বাস্তুসংস্থানবিদ্যায় মাছের বৃদ্ধিতে মডেল তৈরিতে ব্যবহার হয়।  
মডেলটি গাণিতিকভাবে এভাবে লেখা যায়:
 

এখানে,= বয়স (age),
=বৃদ্ধি গুণাঙ্ক (growth coefficient) 
= প্রারম্ভিক অবস্থায়  এর মান  যখন বয়স হচ্ছে শূন্য
এবং  হচ্ছে  
গননার সুবিধার্থে ধরে নেয়া কাল্পনিক দৈর্ঘ্য।
এটি হচ্ছে একটি সরলরৈখিক ডিফারেন্শিয়াল সমীকরণের সমাধান। সমীকরণটি নিম্নরূপ:

মৌসুমী ভন বার্টালানফি ফাংশন

এই ফাংশন্টি সেই সব জীবের ক্ষেত্রে ব্যবহার হয় যারা মৌসুমীভাবে বাড়ে। এটি ১৯৮৮ সালে I.F Somer তৈরি করেন।

তথ্যসূত্র 

Somer I, F 1988. On a seasonally oscillating growth function. Fishbyte 6:8-11.
Daniel Pauly, G.R Morgan(1987),
Length based methods in fisheries research.Worldfish. p. 299
ISBN 978-971-10-2228-0.
Food And Agriculture Organisations of United Nations(2005). Management Techniques for Elasmobranch Fisheries. Food & Agriculture Org. P. 93.  ISBN 978-92-5-105403-1
Springer Science & Business Media. ISBN 978-1-4020-5570-6.
গাণিতিক প্রতিরূপ নির্মাণ
সেরছিপ জেলা

সেরছিপ জেলা ভারতের মিজোরাম রাজ্যের এগারোটি প্রশাসনিক জেলার মধ্যে অন্যতম। জেলাটির আয়তন ১৪২১.৬০ বর্গকিলোমিটার। জেলার প্রশাসনিক সদর দফতর সেরছিপ শহরে অবস্থিত। এই জেলাটি ১৯৮৯ সালের ১৫ সেপ্টেম্বর বৃহত্তর আইজল জেলা থেকে বের করে তৈরি করা হয়।
২০১১ সালের জনগণনা অনুসারে ভারতের জেলাগুলির মধ্যে সবচেয়ে বেশি সাক্ষরতার হার রয়েছে এখানে এবং সাইহার পরে মিজোরামের দ্বিতীয় জনবহুল জেলা সেরছিপ।

ভূগোল 
জেলাটি উত্তর ও উত্তর-পশ্চিমে আইজল জেলা, পশ্চিম এবং দক্ষিণে লুংলেই জেলা, দক্ষিণ-পূর্বে মায়ানমার দেশ(বার্মা), এবং পূর্বে চাম্ফাই জেলা দ্বারা সীমাবদ্ধ.
জেলাটি বেশিরভাগ পার্বত্য অঞ্চল এবং কিছু ছোট নদীর অববাহিকা নিয়ে গঠিত। অববাহিকা অঞ্চল্টি কৃষিক্ষেত্রে ব্যবহৃত হয়। সেরছিপ জেলাটি ম্যাট নদী এবং তুইকুম নদীর মাঝখানে অবস্থিত। তুইকুম নদীর জল সেরছিপ শহরে জনসাধারণের পানীয় জলের জন্য ব্যবহার করা হয় এবং ম্যাট নদীর জল সেরছিপের "চালের বাটি" হিসাবে বিবেচিত জাওলপাইতে সেচের কাজে ব্যবহার করা হয়। মিজোরামের সর্ব্বোচ্চ জলপ্রপাত ভানতাং জলপ্রপাতটি লাউ নদীর ওপর থানাজল শহর থেকে প্রায় ৫ কিলোমিটার (৩.১ মাইল) দক্ষিণে অবস্থিত। 
সমুদ্রপৃষ্ঠ থেকে জেলাটির গড় উচ্চতা ৮৮৮ মিটার (২,৯১৩ ফুট)। এর গড় বার্ষিক দৈনিক তাপমাত্রা ১৫ ডিগ্রি সেলসিয়াস থেকে ২৭ ডিগ্রি সেন্টিগ্রেড পর্যন্ত থাকে এবং বৃষ্টিপাত মাঝারি হয়।।

প্রশাসনিক বিভাগ 
জেলাটি জেলাশাসক দ্বারা পরিচালিত হয় যার অফিস সেরছিপ শহরে। একচল্লিশটি গ্রাম সহ তিনটি মহকুমা (শহরতলির তহসিল)) এবং সার্চশিপ সদর, উত্তর ভানাইলাইফাই এবং থেনজল- এই তিনটি শহর নিয়ে জেলাটি গঠিত

জনমিতি 
২০১১ সালের জনগণনা অনুসারে সেরছিপ জেলার জনসংখ্যা ৬৪,৯৩৭ জন, যা প্রায় মার্শাল দ্বীপপুঞ্জের জনসংখ্যার সমান। জনসংখ্যার বিচারে ভারতের ৬৪০টি জেলার মধ্যে এটির অবস্থান ৬২৬তম। জনসংখ্যার প্রায় এক তৃতীয়াংশ সেরছিপ শহর এবং তার আশেপাশে বসবাস করে। জেলাটির জনসংখ্যার ঘনত্ব প্রতি বর্গকিলোমিটারে ৪৬ জন (১২০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধির হার ছিল ২০.৫৬%। সেরছিপে প্রতি ১০০০ জন পুরুষের জন্য ৯৭৭ জন নারী রয়েছেন এবং সাক্ষরতার হার ৯৭.৯১%।

উদ্ভিদকুল ও প্রাণিকুল 
১৯৯১ সালে এই অঞ্চলটিতে ৩৫ বর্গকিলোমিটার এলাকা জুড়ে খাওংলুং বন্যপ্রাণী অভয়ারণ্য গড়ে তোলা হয়।

তথ্যসূত্র 

মিজোরামের জেলা
সেরছিপ জেলা

en:Serchhip district
লুর্দের রানী মা মারিয়ার ধর্মপল্লী, নাটোর

লুর্দের রাণী মা মারীয়া ধর্মপল্লী যীশু খ্রিস্টের জাগতিক জননী মারীয়া বা মরিয়ম-এর পূণ্য নামের স্মৃতিতে উৎসর্গিত একটি ধর্মপল্লি। খ্রিস্টধর্ম পরিচালনা কর্তৃপক্ষকে বলা হয় খ্রিস্টমন্ডলী বা সংক্ষিপ্তাকারে শুধু মন্ডলী। মন্ডলী কর্তৃপক্ষের মূল পরিচালনা কেন্দ্র ভাটিকান বা রোম। স্থানীয়ভাবে খিস্টধর্ম বিশ্বাসী জনসাধারনকে পরিচালনা ও আধ্যাত্মিক পরিচর্যা করা/সেবা দানের উদ্দেশ্যে গঠিত/পরিচালিত একটি সাংগঠনিক কর্মএলাকাকে ধর্মপল্লী বলা হয়।

অবস্থান
নাটোর জেলার দক্ষিণ সিমানায় বড়াইগ্রাম উপজেলার বনপাড়া পৌরসভার ৫টি ও ১ নং জোয়াড়ী ও ৫ নং মাঝগ্রাম ইউনিয়নের ২টি সহ মোট ০৭টি গ্রাম নিয়ে এই ধর্ম পল্লী প্রতিষ্ঠিত। ঐতিহ্যবাহী বড়াল নদীর দক্ষিণে বনপাড়া নামক একটি গ্রামে ধর্মপল্লীর জন্য নির্ধারিত র্গীজাটি অবস্থিত।

ইতিহাস
১৯৪০ খ্রিস্টাব্দের দিকে ইতালীয় বংশোদ্ভূত ধর্মযাজক ফাদার থমাস কাত্তান সর্বপ্রথম এই নাটোর অঞ্চলে  আসেন। ধারণা করা হয় ১৯৫৮-১৯৫৯  খ্রিস্টাব্দের দিকে  লুর্দের রানী মা মারিয়া ধর্মপল্লীর এই গির্জাটি স্থাপিত হয়। এই ধর্মপল্লীর অন্তর্গত মোট সাতটি গ্রামে প্রায় আট হাজার ক্যাথলিক খ্রিস্টান ধর্মাবলম্বী মানুষ বসবাস করেন।

বর্ণনা

ধর্মপল্লীর অর্ন্তগত গ্রামগুলিতে প্রায় ৭ হাজার ক্যাথমিক খ্রিস্টধর্ম বিশ্বাসী মানুষ বসবাস করেন। খ্রিস্ট বিশ্বাসীগণের মধ্যে ৯৫ শতাংশ বাঙ্গালী এবং ৫ শতাংশ সাঁওতাল ও অন্যান্য আদিবাসী। সাধারণত, খ্রিস্ট বিশ্বাসীগণ এলাকার গ্রামগুলোতে অন্যান্য ধর্মাবলম্বীগণের সাথে (ইসলাম ধর্মাবলম্বী- মুসলমান ও সনাতন ধর্মাবলম্বী-হিন্দু) মিলেমিশে পাশাপাশি বসত করেন।

ধর্মপল্লী বা গির্জা প্রশাসনের অধিনে একটি হাই স্কুল (সেন্ট যোসেফস্ উচ্চ বিদ্যালয়) ও দুটি প্রাথমিক বিদ্যালয় (সেন্ট যোসেফস্ প্রাথমিক বিদ্যালয় ও সেন্ট জেভিয়ার প্রাথমিক বিদ্যালয়) পরিচালিত হয়। এছাড়া প্রায় ৪৫০ দরিদ্র আদিবাসী ছাত্র-ছাত্রীর অবস্থানের জন্য পৃথক ছাত্র ও ছাত্রীনিবাস পরিচালিত হয়। এলাকার হাজার হাজার দরিদ্র নারীর অর্থনৈতিক উন্নয়ন ও ক্ষমতায়নের জন্য একটি সেলাই কেন্দ্র পরিচালিত হয়। এছাড়া এলাকার প্রসূতি মায়েদের সেবা দানের জন্য উনিশ শ ষাটের দশকে এখানে স্থাপিত হয় দাতব্য চিকিৎসা কেন্দ্র যা এলাকার হাজার হাজার প্রসূতি মাকে নিরাপদ মাতৃত্বে সহায়তা প্রদান করেছে। ধর্মপল্লী কর্তৃপক্ষের ইচ্ছা, আন্তরিক প্রচেষ্টা ও সহযোগীতায় এখানে বহু ব্রীজ-কালভাট ও রাস্তাঘাট নির্মিত রয়েছে। মূলত এ এলাকার শিক্ষা, সামাজিক, অর্থনৈতিক, যোগাযোগ ও স্বাস্থ্য খাতে উন্নয়নে এখানকার গির্জা কর্তৃপক্ষ ও খ্রিস্ট বিশ্বাসীগণের রয়েছে বিরাট ভূমিকা।

তথ্যসূত্র

নাটোর জেলা
শির কোরমা (চলচ্চিত্র)

শির কোরমা হচ্ছে ভারতের একটি চলচ্চিত্র (উর্দু ভাষার) যেখানে দুজন মুসলিম নারীর সমপ্রেমের কথা বর্ণিত হয়েছে। চলচ্চিত্রটির পরিচালক ছিলেন ফরজ আরিফ আনসারী এবং কাহিনীকারও তিনি; চলচ্চিত্রটির প্রযোজক ছিলেন মার্জিক ডি সুজা। নারীকেন্দ্রিক এই চলচ্চিত্রটিতে দিব্যা দত্ত এবং স্বরা ভাস্কর সমপ্রেমী চরিত্রে অভিনয় করেছেন। ২০১৯ সালের আগস্টে এই চলচ্চিত্রটির নির্মাণ শুরু হয় মুম্বইতে।

অভিনয়ে
দিব্যা দত্ত - নুর খান
স্বরা ভাস্কর - রুখসার সিদ্দিকী
শাবানা আজমী - নুরের মা রাজিয়া
সুরেখা সিকরি - নুরের নানী নাজনীন

তথ্যসূত্র

বহিঃসংযোগ
 

উর্দু ভাষার ভারতীয় চলচ্চিত্র
ভারতীয় প্রণয়ধর্মী চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
লেসবিয়ান সম্পর্কিত চলচ্চিত্র
এলজিবিটিকিউ সম্পর্কিত প্রণয়ধর্মী চলচ্চিত্র
ভারতীয় প্রণয়ধর্মী নাট্য চলচ্চিত্র
২০২১-এর চলচ্চিত্র
ভারতীয় স্বল্পদৈর্ঘ্য চলচ্চিত্র